Cementiri de Massoteres | Patrimoni Funerari.cat\nCementiri de Massoteres\nMassoteres té una població d’uns 150 habitants. És cap del municipi del mateix nom, que inclou Talteüll i Palouet. Hi destaquen el santuari de la Mare de Déu de Camp-real i l’església parroquial de Sant Salvador.\nEl cementiri té forma gairebé quadrada i amida 840m2. És de titularitat municipal. No té capella però si dipòsit. L’any 2009 presentava un grau de saturació del 90% però és possible ampliació. Està situat al Km 3 carretera LV 3113.\nÉs un dels cementiris més singulars de la Segarra perquè s’han conservat les antigues arcades que protegeixen els nínxols, amb interessants relleus i amb diversitat d’estils. És interessant, també, veure, com al llarg dels anys, s’ha anat mantenint la tradició de d’organitzar els nínxols per famílies i de protegir-los amb arcades decorades.\nLa porta d’entrada ens aporta una data: 1927, gravada en dos pilars. Gràcies a la documentació conservada a l’Arxiu comarcal de La Segarra, podem saber que l’any 1977 s’hi van fer obres per arreglar els murs perimetrals i la canalització d’aigües pluvials.\nMassoteres porta d'accés des de l'interior\nMassoteres porta d'accés\nOliva, Jordi; Garganté, Maria, et alii. Inventari del patrimoni arqueològic, arquitectònic i ártistic de la Segarra. Volum V: Massoteres. Hostafrancs: Fundació Jordi Cases i Llebot, 2008.


dilluns 24 de setembre de 2012 |\nAquest curs hem d’encendre els carrers. El final del curs passat va acabar amb mobilitzacions massives d’estudiants contra les anunciades pujades de taxes i contra les retallades. Aquestes mesures, emmarcades dins de les polítiques d’ajustament econòmic a escala de la UE, no només avancen cap a la destrució de serveis públics bàsics (com ara l’educació i la sanitat), sinó que suposen un atac directe a drets fonamentals, com ara la feina i l’habitatge. Drets que, no ho oblidem, són el fruit de lluites històriques.\nParlar sobre condicions laborals precàries, acomiadaments, eliminació de les ajudes socials bàsiques, encariment del transport públic, de la llum, del gas... s’ha convertit en quelcom habitual per als que patim la crisi. Com si fos normal, pràcticament natural en un moment de crisi, la pèrdua de drets o el deteriorament de les condicions de vida de la majoria s’han convertit en veritats indiscutibles, en sacrificis que cal fer davant la por d’una cosa pitjor: no sabem ben bé què és, però sens dubte se’ns anuncia terrible a través de la politica de la por. Però nosaltres sabem que aquest discurs no és cert. Sabem que els de baix no hem provocat cap crisi, així com no hem viscut per sobre de les nostres possibilitats, i també sabem que aquí només s’han enriquit els mateixos de sempre. I és que el 99% sabem que la crisi té nom i cognoms, que es corresponen precisament amb aquest 1% que va especular, creant un deute que ens volen fer pagar avui per a poder continuar guanyant i augmentant els seus beneficis demà. Però sobretot, sabem que aquesta crisi, la seva crisi, no té una única sortida possible.\nLa pujada de taxes dificultarà l’accés universitari i precaritzarà encara més la vida de la majoria d’estudiants, però no ens enganyem: les nostres taxes tampoc no serviran per a pagar “el deute” i sortir de la seva crisi. Totes les reformes que els diferents governs porten aplicant des de fa anys estan acabant amb la universitat tal i com la coneixíem, tot i les contundents rèpliques des del moviment d’estudiants. D’ençà dels canvis soferts per la L.O.U., la creació de l’Espai Europeu d’Educació Superior i les reformes a l’entorn del finançament anunciades per l’Estratègia 2015, la universitat empresa, la de les elits, estava cada cop més propera. La declaració de Bolonya (1999), el seu eurocrèdit, la seva mobilitat, la seva nova pedagogia i els seus graus i màsters no eren una mera reforma educativa, sinó un pas més de la brutal “revolució capitalista” que estem patint, tal i com s’ha demostrat. Per això, les nostres taxes no serviran per a pagar el seu deute, ja que parlar de crisi i parlar de taxes és parlar del mateix: forma part de la mateixa ideologia que justifiquen les mateixes polítiques que combatim des de fa anys.\nA la brutal pujada de taxes s’hi suma l’enorme retallada que s’aplicarà en despesa pública respecte les beques. Les beques, que tradicionalment s’han entès com a compensació a les diferències socials, passen de basar-se en la renta dels estudiants a ser un premi al mèrit, o bé es converteixen en préstecs, culpabilitzant així exclusivament i de manera individual a l’estudiant dels fracassos d’una educació pública que pateix la seva pròpia crisi estructural des de fa molt de temps. La seva recepta està clara: competitivitat individual davant d’una sortida col•lectiva que enfronti les desigualtats socials; excel•lència enlloc d’accés universal. La lluita també és clara: els nostres drets o els seus privilegis.\nPerò juntament amb totes aquestes mesures, podem trobar un conjunt d’elements que precaritzen encara més la vida dels estudiants com a futurs treballadors: les reformes laborals del PSOE i del PP, a la mesura d’empresaris explotadors; la passada reforma de les pensions que ens dificulta obtenir una pensió digna; la progressiva eliminació de les ajudes a l’atur, l’augment dels acomiadaments en llocs de treball públics i una sèrie interminable d’altres ajustaments. Som els joves precaris i les dones els que ens veiem més afectats per aquestes mesures, amb taxes més grans d’atur, precarietat i temporalitat laboral que hem de suportar. Com si tot això no fos suficient, la pujada de taxes i tot el paquet de mesures s’apliquen fins i tot en aquelles comunitats on governa la suposada esquerra, representada a nivell estatal pel govern andalús PSOE-IU, que ha demostrat sense embuts no ser cap alternativa al neoliberalisme. Cada dia està més clar per a nombrosos sectors de la població que és necessària la construcció d’una alternativa política tan lleial als treballadors com ho són els nostres governs als banquers i companyia.\nDavant d’aquest escenari són diverses les tasques (i seran diversos els problemes) que el moviment d’estudiants ha d’enfrontar per fer-se fort en la lluita contra les retallades. D’una banda, avançar en una més democràtica autoorganització mitjançant assemblees, per a discutir sobre les nostres reivindicacions, així com sobre la orientació que adoptarem per aconseguir-les. Cal construir mobilitzacions amb extensió al llarg del temps, cal impulsar les vagues pròpiament estudiantils i cal augmentar la participació dels estudiants a les vagues generals i altres mobilitzacions que plantegin la necessària convergència permanent amb la resta de lluites socials.\nD’altra banda, hem de prendre consciència de les nostres debilitats i dur a terme tot allò necessari per a corregir-les. En aquest sentit, hem de ser capaços de construir una coordinació flexible i efectiva que ens dote d’unitat en l’acció a l’alçada de les circumstàncies, i hem de reflexionar sobre el paper dels sindicats i altres agents socials a les mobilitzacions, prenent oposicions ofensives en la unitat alhora que fermes en la nostra propia autonomia. Per últim, hem de ser incisius en el nostre discurs, en el sentit de respectar les diferents visions de construcció del moviment, prioritzant que les discussions girin a l’entorn de propostes polítiques concretes sobre les nostres reivindicacions i els mètodes per aconseguir-les, sense que ens importi la seva procedència.\nDes de la lluita i la mobilització serem capaços de doblegar els plans de la Troika. D’aquesta manera, el moviment estudiantil de Quebec ha aconseguit eliminar la pujada de taxes; una victòria que feia temps que no vèiem i que tan sols s’ha aconseguit gràcies a l’esforç de milers d’estudiants mobilitzats. Com ho han aconseguit? Impulsant una vaga de gairebé set mesos, centenars de mobilitzacions al llarg del temps, amb confrontacions policials que els han deixat dos mil cinc-cents arrestats... Encendre els carrers els ha donat resultat: n’hem d’aprendre, encenent els nostres carrers al nostre estat per aconseguir victòries.\nEn definitiva, sabem que no hi ha una única sortida a aquesta crisi (com ens vol fer creure aquest 1% a força de llei, amb el consentiment d’uns i altres, també joves i estudiants) i tenim una responsabilitat històrica en aquest temps no només vers nosaltres mateixos, sinó també amb la gent gran i les properes generacions. Per això, avui més que mai, hem de parlar de política, hem de fer política: sens dubte, una altra política, des de baix, amb una il•lusió exempta de dogmatismes, amb ràbia i sense por. Si parlem d’una generació “sense futur” és perquè tenim una societat sense present, en la que ja no valen més excuses per a que aquella generació perduda es trobi i lluiti per tot el que ens han tret i per tot el que mai hem tingut...\n...ENCENGUEM ELS CARRERS


El nedador David Meca s’entrena al polígon de la Valldan – Berguedà Online\n31/01/2018 31/01/2018 Redaccio\t0 Comments\nEl nedador David Meca competint amb una furgoneta al polígon de la Valldan.\nJa fa temps que la C-26 queda completament inundada a l’alçada del polígon de la Valldan quan plou amb intensitat. Fa més de 10 anys que el problema del “bassal” existeix, però la pluja de divendres passat, va inundar el tram de tal manera que es va haver de tallar la via amb cons i cintes.\nAixí i tot, alguns conductors van optar per passar de tot i travessar la zona inundada amb els seus vehicles, trobant-hi un obstacle inesperat. Es tracta de l’excèntric nedador David Meca, que durant tot el cap de setmana, va dedicar-se a nedar d’una banda a l’altra de la carretera: _Estava a Berga visitant uns amics quan em vaig assabentar del tema. No ho vaig dubtar ni un moment. Em vaig posar el banyador, les ulleres el barret de silicona i… Splash! Al agua patos! M’encanten els reptes. I sortir a la foto. Sobretot sortir a la foto…\nEls empresaris del polígon fa anys que reclamen solucions per als desguassos d’aquesta zona i temen que la situació empitjori: _Avui ha estat David Meca, però al ritme que creix el bassal, demà poden ser cocodrils o el monstre del llac Ness…\n← Un any més, Hitler no està content amb el Carnestoltes de Berga\nERC de Berga proposa Jordi Pujals com a president de la Generalitat →


Enric Valor i la pertinaç obsessió - Nosaltres La Veu\nDes de la tribuna instal·lada a l’Albereda de València el 25 d’abril de 1995, amb exquisida educació i veu juvenil —malgrat l’avançada edat—, ja va advertir que la irrupció del Partido Popular era una mala notícia per als valencians. Naturalment, Valor es referia només a un sector de la població, ja que l’altre preferia negar evidències i obviar els consensos de la ciència. Per tant, el segment social determinant —el que elevà Rita Barberà a l’alcaldia del Cap i Casal i enfilà Zaplana a la Generalitat—, ocupà i acampà en el propi terreny amb intencions clarament autodestructives. Eren els mateixos veïns i residents a qui no importava convertir el País Valencià en una excrescència mimètica de Castella.\n«El castellà ha entrat tant i tan fort en la nostra societat que ha sigut capaç de congelar les consciències implantant nocions artificials. Nosaltres només podrem conservar l’idioma històric del vell Regne si fa servei. Fixe’s bé —em digué amb veu ben timbrada—, tot allò que no necessitem va d’un racó a l’altre de casa; del prestatge d’un armari a l’escudeller del pastador. I, finalment, algú acaba per llançar-ho al fem. Ja fa generacions que ocorre, i la persecució franquista que vostè ha conegut i patit va significar una estocada, com dirien ells, quasi definitiva. Ara, en la democràcia a mitges que han construït, continuen ignorant els drets naturals de l’individu i de la col·lectivitat. De fet, la majoria usa la incultura com una ciutadella repressora del dissident. El nacionalisme espanyol no pertany a una ideologia determinada perquè és compartit tant per la dreta com per l’esquerra».


Riad Vanilla Sma Marràqueix Marroc - Ofertes d'hotels amb els MILLORS DESCOMPTES EN LÍNIA Fer un comentari al lloc web\n166, Derb Jdid, Dabachi, Medina, Medina, Marràqueix, Marroc, 40000\nbasat en 206 comentaris "We stayed in quite a few riads while traveling in Morocco, a..."\nHong Kong Piscina\nHabitació Doble Kamar (Kamar Double Room )\nSobre Riad Vanilla Sma\nAquest establiment disposa d'una terrassa amb banyera d'hidromassatge i vista sobre la medina i la mesquita de Koutoubia. Es troba a 5 minuts a peu de la plaça de Jemaâ El Fna i ofereix una piscina d'immersió, un pati amb una font i diverses zones de saló.\nLes habitacions i suites del Riad Vanilla Sma estan decorades amb elegància i tenen vista sobre el pati, aire condicionat i bany privat amb assecador.\nA petició, l'establiment serveix cuina tradicional marroquina al costat de la llar de foc al menjador. A més, se serveix un esmorzar diari i es pot organitzar el servei de massatges.\nEl riad ofereix lloguer de cotxes, servei de mainadera i visites a la medina a petició. A més, es troba a 4 km dels jardins de Majorelle i a 12 minuts amb cotxe de l'aeroport de Marràqueix - Menara. Es pot organitzar el servei de trasllat a l'aeroport a petició.\nNúmero de llicència: 40000MH0675


El Cadet i l’Aleví ‘A’ busquen mantenir-se al grup de dalt | CF Alella\nEl Cadet i l’Aleví ‘A’ busquen mantenir-se al grup de dalt\nEl fet de descansar els ha separat una mica dels líders, tot i que els dos conjunts depenen d’ells mateixos per mantenir-se a dalt\nArriba una nova jornada de futbol al Municipal d’Alella, i ho fa amb un menú de partits més que interessant. El Primer Equip vol continuar fent camí per intentar assolir la zona de promoció d’ascens. El pròxim escull és superar diumenge (12h) a casa el Cabrils ‘B’. L’Alella viu en un grup on la màxima igualtat és la tònica, ja que de la segona a la sisena plaça només hi ha tres punts de marge.\nEl bloc de Carlos Garcia és sisè amb 16punts i diumenge ha de buscar encadenar sis jornades seguides sense perdre. El Cabrils, per la seva part, és novè amb 10 punts i fora de casa només ha sumat 4 punts de 12 possibles. Ells marquen més gols, però nosaltres comptem amb la tercera millor defensa de la lliga.\nL’ambició que té el Primer Equip també és ben present en la plantilla dels Veterans, els quals visiten diumenge (8h) el Lares Legends. L’Alella, líder sòlid amb 22 punts, s’enfronta a un rival que només ha perdut un partit i que acumula sis jornades invicte.\nEl Juvenil, per la seva part, rep dissabte (16h) la Fundació Esportiva Montgat ‘B’, segon classificat i equip invicte amb només dos punts cedits. L’Alella només ha disputat tres de les cinc jornades de lliga i té 6 punts de 9, estadística positiva. Caldrà mantenir l’atenció defensiva dels darrers partits per tal de poder puntuar.\nDos dels equips del club que també afronten compromisos importants són el Cadet i l’Aleví ‘A’. Els primers no van jugar la setmana passada i han de visitar dissabte el camp del Pla d’en Boet ‘B’. El CF Alella ho ha guanyat tot, però el fet de descansar l’ha deixat a tres punts dels líders i ara toca vèncer al camp del tercer per la cua. Mentre al Pla d’en Boet li fan gol cada 10 minuts, a nosaltres ens marquen cada 120 minuts.\nEl Primer Equip vol continuar fent camí per intentar assolir la zona de promoció d’ascens\nPel que fa a l’Aleví ‘A’, els de Kevin Sorbas juguen dissabte a domicili contra el Santvicentí ‘C’(12:30h). L’Aleví ‘A’, cinquè (12), té un partit menys que els líders i és a sis punts dels primers classificats. Aquesta jornada, a la plantilla li toca jugar contra un rival atípic: el Santvicentí no ha sumat cap punt al seu camp i ha guanyat dos partits a domicili.\nPer acabar amb la prèvia, parlem del matx de dissabte al camp del Granollers ‘F’(13h) que ha de jugar l’Aleví ‘D’. En cas d’assolir el triomf, l’Alella superaria el seu rival a la taula. L’Aleví ‘E’, per la seva part, buscarà tallar la dinàmica de tres derrotes seguides imposant-se a domicili al Llavaneres ‘D’ (diumenge a les 13:30h). En últim lloc, enviem molta energia al Prebenjamí, el qual rep dissabte (13h) el Vilassar de Mar ‘C’.\nInfantil ‘A’-UD Molinos (dissabte a les 9h)\nUE Vilassar de Mar ‘D’-Infantil ‘B’ (dissabte a les 9h)\nGavà-Aleví ‘B’ (amistós dissabte a les 11:45h)\nAleví ‘C’-Canet ‘C’ (dissabte a les 11:40h)\nBenjamí ‘A’-Juventus ‘B’ (dissabte a les 10:30h)\nBenjamí ‘B’-Santvicentí ‘D’ (dissabte a les 11:45h)\nUD Molinos ‘B’-Benjamí ‘C’ (dissabte a les 10:30h)


Barceló aposta per Barcelona amb un nou hotel a l’Eixample | Economia | EL PAÍS Catalunya\nBarceló aposta per Barcelona amb un nou hotel a l’Eixample\nLa cadena ultima l'acord per obrir un establiment davant de la Casa de les Punxes\nBarcelona 9 GEN 2015 - 00:10\tCET\nLa febre hotelera que experimenta Barcelona segueix en alça. Barceló Hotels & Resorts ha decidit obrir un nou establiment a la ciutat, que situarà al número 414 de l'avinguda Diagonal, en la confluència amb el carrer Bruc, davant de la Casa de les Punxes. La companyia va confirmar ahir a aquest diari que ultima un contracte per ocupar en règim de lloguer l'immoble, actualment ocupat per oficines, i obrir un hotel de quatre estrelles superior, amb poc més de cent habitacions.\nLa cadena, la quarta més gran d'Espanya, preveu poder obrir les noves instal·lacions durant el 2016. La companyia mostrava des de feia temps interès a trobar un espai adequat a l'Eixample, prop del centre de la capital, després de l'experiència que li han donat els hotels que gestiona a l'estació de Sants i a la rambla del Raval (en té un altre a la zona del Fòrum). I al final ha trobat el lloc, si bé la grandària del nou hotel serà inferior a les que acostuma a gestionar la firma. Per aquest motiu s'està plantejant obrir un hotel boutique, pensant més en turistes que en clients de negocis.\nBarcelona suma noves inversions en hotels malgrat tenir ja una oferta de 35.000 llits\nBarceló negocia amb els propietaris la fórmula del contracte, tot i que molt probablement seran aquests els que faran la inversió necessària per convertir l'edifici en un hotel, encara que la cadena sembla que està disposada a finançar part de les obres. Adequar l'immoble pot arribar a tenir un cost de menys de tres milions d'euros.\nTot i que els hotels de luxe projectats per Hyatt a la torre Agbar i Four Seasons a la seu de Deutsche Bank (al final del passeig de Gràcia) són els que produeixen més interès, seran els que trigaran més a arribar a Barcelona. Mentrestant, la ciutat anirà estrenant nous establiments. Aquest any està previst que mig miler de places hoteleres se sumin a les 35.000 ja existents, segons la comptabilitat que duu a terme el Gremi d'Hotels de Barcelona. La limitació d'obertures de nous establiments a Ciutat Vella ha provocat que l'interès dels grups hotelers s'hagi centrat a l'Eixample.\nEls hotelers fan cas omís a alguns informes que avisen que els preus per habitació estan patint per no baixar, cosa que podria voler dir un excés d'oferta. L'estiu passat, però, es va produir un canvi en aquesta tònica, quan, malgrat que va baixar l'ocupació hotelera, es van disparar els preus dels hotels de quatre i cinc estrelles. La capacitat de Barcelona per seguir atraient turistes (7,5 milions de visitants estrangers van dormir en un hotel el 2013) és la que continua convencent els inversors que els hotels seguiran sent rendibles.\nEl Port planeja convertir l'antiga seu de Benestar en un hotel de luxe (castellà)


El Papiol/Torna al Papiol la Festa de la Cirera el cap de setmana del 5 i 6 de juny\nData i hora oficials: 23/07/2021 23:09\nTorna al Papiol la Festa de la Cirera el cap de setmana del 5 i 6 de juny\nEl Papiol viurà el primer cap de setmana de juny, la Festa de la Cirera i de productes de la terra amb un format més reduït\nLa normalitat torna gradualment al Papiol i una bona mosta d'això és la celebració de la 39a Festa de la Cirera. La fira de productes alimentaris torna, però ho fa amb un format més reduït i adaptant-se a les circumstàncies actuals. El recinte firal, situat a la pista lúdicoesportiva estarà perimetrat, d'aquesta forma es podrà controlar l'aforament (50% dins de la fira) i també facilitarà una entrada i sortida més àgil i segura. Dins no es podrà: menjar, beure ni fumar.\nA banda de la fira s'han organitzat diverses activitats per tal que als papiolencs i papiolenques gaudeixin d'un cap de setmana al municipi. La primera proposta tindrà lloc el dissabte 5 de juny a les 19 hores, és una activitat d’animació infantil dirigida al públic familiar amb un aire de circ que es farà a la pista lúdicoesportiva. La segona activitat va dirigida al públic jove i adult, ja que és una activitat d'escapisme en grup i es realitza diumenge 6 de juny a la plaça de Gaudí a les 10.30 hores.\nD’altra banda, el castell del Papiol obre les seves portes el dissabte 5 de juny de 18 a 20 h per a tothom qui vulgui descobrir la planta baixa d’aquest edifici emblemàtic. L’entrada és lliure, però hi haurà control d’accés per garantir la seguretat dels visitants.\nLa darrera proposta cultural per aquesta edició de la Festa de la Cirera és una exposició a la Biblioteca Valentí Almirall, organitzada per l'Associació de Pagesos del Papiol i que té com a protagonista a la cirera. Aquesta exposició es podrà visitar només durant el cap de setmana d'11 a 14 hores i de 17.30 a 20 hores el dissabte i de 10 a 14 hores del diumenge.\nAforament controlat i entrades amb reserva prèvia.\nTotes les activitats tenen l'aforament limitat i per poder participar cal reservar entrades prèviament. Les entrades són gratuïtes, nominals i intransferibles. Cal acudir a l'acte amb l'entrada. Per aconseguir entrades per l'activitat familiar heu d'escriure un correu electrònic a papiol.cultura@elpapiol.cat. Per participar a l'activitat d'escapisme cal entrar en aquesta pàgina web\nData i hora de la darrera actualització d'aquest contingut: '03-06-2021 11:54


NO HI HA OUS - VINS & CAVES: Núa Reserva 2006\nUn vi 100% Ribera del Duero.\nUn vi que quan el vam obrir, directament, no ens va agradar.\nNo vaig decantar-lo, però si el vaig deixar destapat un parell de dies.\nEl resultat: dos vins completament diferents.\nEl primer un vi estringent, tancat, inclús en boca sensacions d'amargor.\nUn copr obert, un vi purament de la Ribera, aromes de fruita madura, intens, un toc fumat.\nEn boca un vi dels potents: bon equilibri entre cos, tanins i acidesa. I un bon final en boca.\nNom: Núa Reserva 2006\nLloc: La Horra (Burgos)\nVarietats: 100% Tinta Fina\n- Color: Vermell granat de molt bona capa, amb reflexos del mateix to en el seu rivet extern.\n- Olor: Al nas es mostra amb una bona intensitat aromàtica. La trobada olfactiu està marcat per un grat record especiat i de muntanya baixa, que dóna pas a elegants i fines notes de fruits vermells confitats sobre un fons de subtils fumats.\n- Sabor: Carnós i ben estructurat en boca, amb un taní de fruita llaminer que produeix un pas vellutat, proporcionant un grat degustar pel just equilibri entre acidesa, cos i alcohol. Final llarg en el qual reapareixen les notes especiades i fruiters al costat del sedós record dels seus amables tanins.\nEl retorn d'un 'ribera' d'excepció\nNegre elaborat a partir de la selecció de les millors vinyes que domina la signatura Marquès de Velilla a la DO Ribera del Duero.\nMarquès de Velilla és propietària d'una de les finques més desitjades de tota la Ribera del Duero, situada entre Roa i La Horra, i s'està llaurant una trajectòria envejable en el sector del vi nacional. En ple cor de la zona de producció, al lloc reconegut pels experts com la "milla d'or", s'assenta la casa al costat de il · lustres veïns de la talla de Vega Sicília, Pingus, Comtat de Haza o Aalto.\nMarquès de Velilla també dedica un mim especial a la part enològica. Les seves instal·lacions compten amb les últimes tecnologies en vinificació al servei de la cura vinya, disposant a més d'un completíssim parc de bótes perfectament condicionat d'humitat i temperatura per a la assossegada criança dels seus vins.\nPublicat per Ramon Adell a 18:12\nEtiquetes de comentaris: - Número de Cates, - Preu 15-20€, Bodega Marques de Velilla, DO Ribera del Duero, Tinta Fina\nCorazón Loco - Tinto 2010\nTast del Territori 2012 - DO Terra Alta\nJoan d'Anguera 2011\nCeller del Pinell: La catedral del Vi


L’empresa danesa Hempel inverteix 6 milions d’euros i crea 30 llocs de treball amb l’obertura d’un nou centre d’R+D a Catalunya. ACCIÓ - Agència per la Competitivitat de l'Empresa\nL’empresa danesa Hempel inverteix 6 milions d’euros i crea 30 llocs de treball amb l’obertura d’un nou centre d’R+D a Catalunya\nLa consellera d’Empresa i Coneixement, Àngels Chacón, ha inaugurat aquest dijous al matí les noves instal·lacions de 3.000m2, ubicades a Santa Perpètua de Mogoda\nPer a aquest projecte d’inversió, Hempel ha comptat amb el suport d’ACCIÓ –l’agència per a la competitivitat de l’empresa depenent del Departament d’Empresa i Coneixement-.\nHempel, amb una plantilla de 6.700 treballadors i presència en 80 països, es dedica a la fabricació i comercialització de pintura.\nLa consellera d’Empresa i Coneixement, Àngels Chacón, ha inaugurat aquest dijous el nou centre d’excel·lència i R+D de l’empresa danesa Hempel a Santa Perpètua de Mogoda (Vallès Occidental). La multinacional, que es dedica a la fabricació i comercialització de pintura, ha invertit 6 milions d’euros en aquestes noves instal·lacions, que han suposat la creació de 30 llocs de treball i que donaran servei a tot el grup a escala internacional.\nPer aquest projecte d’inversió, Hempel ha comptat amb el suport d’ACCIÓ –l’agència per a la competitivitat de l’empresa de la Generalitat de Catalunya, depenent del Departament d’Empresa i Coneixement-. Amb aquest nou centre d’R+D la companyia danesa té l’objectiu de desenvolupar nous revestiments que endarrereixin la propagació del foc. Les instal·lacions consisteixen en un laboratori de 3.000m2, àrees de proves i oficines, i comptaran amb un equip de tècnics especialitzats en l’àmbit del foc, científics i enginyers.\nEn concret, l’empresa ha rebut el suport de Catalonia Trade & Investment, l’àrea d’atracció d’inversions estrangeres d’ACCIÓ.\nL’empresa danesa Hempel inverteix 6 milions d’euros i crea 30 llocs de treball amb l’obertura d’un nou centre d’R+D a Catalunya [321,53 kB ]


Màsters EEES - UNED Barcelona\nPerfil del Contractant i Oferta Pública RRHH\nActivitats culturals i d’extensió universitària\nInici » Estudis » Estudis Oficials » Màsters EEES\nEls màsters són títols universitaris de formació avançada que permeten assolir una especialització professional, o bé permeten iniciar-se en la recerca i accedir a un doctorat.\nSón títols amb preus públics i adaptats a l’Espai Europeu d’Ensenyament Superior que tenen un mínim de 60 crèdits ECTS i un màxim de 120 crèdits ECTS, que equivalen a un i dos anys acadèmics, respectivament.\nRequisits d’accés a Màsters\nPer accedir als ensenyaments oficials de màster serà necessari estar en possessió d’un dels següents títols:\nTítol universitari oficial espanyol (títol de grau o equivalent, títol de llicenciat, enginyer o arquitecte, o títol de Diplomat o Enginyer Tècnic).\nTítol universitari estranger homologat.\nTítol universitari estranger sense homologar:\nTítol conforme al sistema educatiu de l’Espai Europeu d’Educació Superior\nTítol conforme als sistemes educatius aliens a l’Espai Europeu d’Educació Superior\nEn els dos casos es necessita autorització del Rector. L’accés per aquesta via no implica, en cap cas, l’homologació del títol, només permet accedir a l’ensenyament de Màster. Aquesta petició al Rector s’ha de fer a partir del mes de març (Consulteu la informació més detallada a la pàgina web “Requisits i documentació per a titulats fora d’Espanya”)\nPodeu consultar a la nostra web la titulació requerida per a cada màster, ja que podrà exigir formació addicional específica.\nPer accedir a qualsevol Màster Oficial de la UNED, l’estudiant ha de fer prèviament una preinscripció que es realitzarà per Internet.\nUn cop rebuda l’admissió, l’estudiant haurà de formalitzar la matrícula exclusivament per Internet.\nTerminis de Preinscripció i Matrícula.\nAmb la preinscripció que es fa per Internet, s’ha d’escanejar i adjuntar en format PDF la següent documentació:\nCòpia del títol* o resguard del títol* que permeti l’accés als estudis de postgrau.\nCertificació acadèmica personal on consti la nota mitja dels estudis realitzats\n*Aquests documents hauran de compulsar-se posteriorment si finalment resulta admès i matriculat.\nEn el cas de demanar reconeixement de crèdits, s’han d’adjuntar els programes de les assignatures segellats per la Facultat / Escola on es van cursar, o còpia compulsada d’aquests programes segellats en els quals es reflecteixi el contingut i l’amplitud amb què van ser cursades. Els estudiants que obtinguin l’adaptació o convalidació d’assignatures o crèdits per estudis realitzats fora de la UNED, abonaran el 30% dels preus establerts en concepte de reconeixement d’aquests crèdits en la titulació.\nEls titulats per la UNED només han d’enviar el Currículum Vitae.\nEn cada una de les fases de repartiment de places, únicament es consideraran les sol·licituds d’aquells estudiants que compleixin i hagin demostrat documentalment tots els requisits.\nEls estudiants podran ser admesos a un Màster d’acord amb els criteris específics i criteris de valoració de mèrits que, si s’escau, siguin propis del títol de Màster Universitari escollit.\nOferta de Màsters


Veure: Steven Spielberg defensa el final de 'A.I. Intel · ligència artificial' - Notícies | De Novembre 2020\nVa ser poc més d’una dècada en què Steven Spielberg va deixar “A.I. Intel · ligència artificial”, Als cinemes a una resposta molt mixta. El quadre era més conegut com a projecte Stanley Kubrick va estar pastant durant anys (estava esperant que la tecnologia pogués crear de forma realista David, que finalment va jugar) Haley Joel Osment - Creure que cap actor infantil ho podria fer), amb Spielberg que la veuria en producció i finalització després de la mort del seu cineasta i amic. I sembla que la pel·lícula mai no podria sacsejar l’especulació del que hauria fet Kubrick enfront del que realment va fer Spielberg. Però potser el punt de contenció més gran va arribar amb el final, que va complir ràpidament la història de 2000 anys, posant una aparença més feliç en el que hauria estat una conclusió més fosca.\nTanmateix, en aquest segment d'un documental de televisió 2007 'Spielberg A Spielberg', Defensa el director i explica el final. Assenyala que era en el tracte que Kubrick havia estat desenvolupant i que estava obligat a veure-ho. Però, a més, considera que era el lloc natural per a la història. Escolteu el que ha de dir a continuació i, després, feu-nos saber els vostres pensaments. [Reddit]\nPerkins de peluix explicat


El doctor Beut inicia el 1989, visites regulars a Kenya, on treballa voluntàriament. El 1995 fou nomenat consultor en cirurgia plàstica del Catholic Wamba Hospital. Aquests anys li serviren per guanyar experiència i la confiança dels seus amics kenyates, i així li oferiren crear la seu espanyola d'AMREF. El 1998, va col.laborar operant víctimes de l'atemptat a l'ambaixada americana a Nairobi.\nEl març de 2000 neix la Cirujanos Plástikos Mundi, amb l'objectiu de prestar els serveis voluntaris de la cirurgia reconstructora i especialitats afins a nins i adults que així ho necessitin.\nLes operacions més freqüents són les seqüeles de cremades, malformacions congènites com el llavi leporí i paladar fes, traumatismes provocats per accidents o seqüeles de guerra, malalties tipus noma, seqüeles de lepra, alteracions oculoplàstiques, fístules anorrectals, etc..


Arxius de bicicletes - Dona Secret\nReobertura de portes de la botiga Triatló després de la reforma\nAnna Farrús Giralt\t 17 març 2020\nTriatló ha tornat a inaugurar el seu establiment després d’una reforma que li permet seguir potenciant els seus serveis, després de més de 30 anys d’experiència, oferint als amants de les dues rodes les millors solucions del seu sector.\nCommencal Bikes va ser guardonat als Design & Innovation Awards 2020\nDona Secret\t 6 febr. 2020\nL’equip de Commencal Bikes va rebre la distinció del Design & Innovation Award 2020, en la categoria BTT Elèctriques, pel desenvolupament de la nova bicicleta elèctrica Commencal Meta Power 29 Team.\nLa 2a edició de l’Andorra Bike Race comptarà amb més de 250 participants\nDivendres passat es va presentar la segona edició de L’Andorra Bike Race, amb novetats respecte a l’any passat. Enguany, la prova comptarà amb quatre etapes, una més que l’any anterior i tindrà lloc del 25 al 28 de juliol.\nJosep Segura\t 4 febr. 2019\nEl passat divendres al vespre, es va inaugurar una botiga de l’exclusiva marca andorrana de bicicletes Kanaola. El local està ubicat al carrer de l’Aigüeta, 22, de la capital i compta amb una gran varietat d’exclusives bicicletes d’altíssim…\nAlejandra Loa i la seva passió pels reptes\nMari Carmen Grau Ribot\t 21 febr. 2018\nTot el que signifiqui una descàrrega d’adrenalina apassiona l’Alejandra Loa. Va arribar per treballar com a monitora d’esquí i es va establir al país. El ciclisme és un dels seus esports preferits; amb la seva bicicleta “Mamba Negra”, no li…\nAnem Elèctric, bicicletes en totes les circumstàncies\nJa sigui sobre la neu, el fang, la terra o la sorra, les bicicletes elèctriques de l'empresa Anem Elèctric són ideals per fer una sortida per les muntanyes d’Andorra. Gustavo Prodoprígora Vencato, l’ànima de l’empresa, organitza sortides…\nEls laboratoris premen l’accelerador per a la viabilitat de les seves…


El te MATCHA - Herbolari Casa Pià\nInici » Alimentació Saludable » El te MATCHA\nCom a resultat tenim un te que concentra al màxim tots els nutrients de la fulla de te al complet, alhora que perd el gust amarg propi del te verd, que és indicatiu del començament de la seva oxidació. En definitiva es tracta d’un te d’altíssima qualitat que al Japó es consumeix a mena de cerimònia tradicional. Visualment es distingeix pel seu intens color verd clar i perquè es comercialitza en llaunetes d’uns 40 gr.\nLa virtut del te verd en general resideix en les seves fulles fresques, les quals són riques en polifenols, una de les substàncies antioxidants més potents que existeixen.\nAquests polifenols poden constituir fins a un 30% del pes de la fulla seca. Per tant, quan prenem una tassa de te, realment estem prenent una solució de polifenols. La fulla fresca, sense fermentar, presenta els polifenols en forma de catequines.\nEl galato d’epigalocatequina (EGCG) és la varietat de catequina més ponderosa i és la que concentra el te fresc no fermentat, és a dir el te Matcha. De fet, un estudi indica que el EGCG és de 25 a 100 vegades més efectiu que les vitamines C i E, conegudes com a poderoses antiaging. Aquest estudi també demostra que tan sols una tassa d’aquest te presenta efectes antioxidants encara més elevats que una porció de bròquil, espinacs, pastanagues o maduixes.\nÉs per tot això que el te Matcha resulta tan beneficiós per protegir l’organisme dels radicals lliures que ens oxiden cada dia. D’aquesta manera també proporcionem ajuda al sistema immunològic, així com al sistema cardiovascular.\nA més a més, les catequines, específicament les EGCG, han estat estudiades en les últimes dècades per a la seva habilitat a l’hora de:\nLluitar contra els signes de l’envelliment.\nAjudar a una correcta digestió.\nPromoure la bona salut del cervell i del fetge.\nCol·laborar en el manteniment d’unes genives saludables.\nFinalment hem de dir que el te Matcha resulta molt versàtil a la cuina. No només pots gaudir d’un magnífic te escumós fruit d’una bonica cerimònia tradicional al voltant d’una taula amistosa; sinó que també pots realitzar una infinitat de receptes dolces o bé salades: granissats, gelats, pastissos, galetes… Una manera saludable de posar a prova el poder de la teva imaginació alhora que gaudiràs de les seves valuoses propietats.


Balanç del primer semestre del 2018: L’ADENC més viu que mai! – Ecologistes de Catalunya\nPenjat el 16 de juliol de 2018\nPenjat el 16 de juliol de 2018, per David López Bosch\nAquest any, s’ha seguit col·laborant amb l’Institut Català de Paleontologia Miquel Crusafont amb els Cafès científics, entre els quals l’ADENC va fer una xerrada sobre l’efecte de les ventades del 2014 sobre els boscos del Vallès. Així també, aquest any vam gaudir d’una xerrada per part de la Jen Thomas i en Carles Pina, que ens van explicar la seva experiència a bord d’un vaixell científic que va donar la volta a l’Antàrtida!\nAixí mateix, aquest any els membres de la Campanya Contra el Quart Cinturó s’ha tingut que tornar a alçar, ja que l’estat ha tornat a pressupostar el projecte de la B-40 per a reprendre les obres. Els membres de la Campanya, han organitzat xerrades, s’han reunits amb membres diversos de l’administració i han presentat multitud d’alegacions i notes premsa, per a frenar aquesta infraestructura que amenaça amb fracturar el patrimoni natural del Vallès.\nA part de la Campanya Contra el Quart Cinturó, l’ADENC ha seguit batallant a la Plataforma Cívica per la Defensa de Collserola, així com ha col·laborat amb l’entitat Refem de Cerdanyola, i ha seguit reivindicant diverses injustícies que es fan contra el medi ambient! Com sempre, l’ADENC al peu del canó!\nL’ANG lamenta el tancament del programa Fem Girona


En marxa la maquinària electoral pel 28A i es coneixen els primers terrassencs que van a les llistes | Canal Terrassa\nEls Castellers de Terrassa aconsegueixen una clàssica de vuit a la XXV Diada de l’Avi Emili\nProp de 2.000 persones i gairebé 100 empreses han participat aquest cap de setmana als Corporate Games\nEl CN Terrassa es classifica com a primer grup per a la tercera ronda de la Champions League\nBones sensacions al 1r Terrassa Weightlifting Challenge amb una cinquantena d’atletes i més de 4.000 euros en premis\nMúsica i motor, units contra les malalties minoritàries infantils\nJa és a la venda el calendari solidari 2020 de la Policia Municipal\nLes persones participants als Corporate Games reben el Distintiu de Compromís Corporatiu amb l’Esport\nEl moviment Fridays for Future denuncia el canvi climàtic al Raval\nL’exnedador David Meca comparteix els seus reptes esportius en la inauguració dels Corporate Games\nTerrassa FC i San Cristóbal afronten la quarta jornada empatats a punts\nEn marxa la maquinària electoral pel 28A i es coneixen els primers terrassencs que van a les llistes\non: Març 11, 2019\nJa es pot consultar el cens electoral per a les eleccions generals del 28 d’abril. Es podrà fer de forma presencial a les oficines centrals de l’Ajuntament (plaça Didó), o a les oficines d’atenció ciutadana dels districtes i al Casal Cívic de Can Parellada. Per telèfon, trucant al 010, o per Internet (al web www.terrassa.cat/eleccions).\nLa consulta es pot fer fins el proper dilluns, 18 de març. En aquest temps es poden presentar reclamacions. Un cop resoltes, es publicarà el cens definitiu. És imprescindible figurar-hi per poder votar.\nTot i que el 25 de març és l’últim dia per als partits i coalicions per presentar candidatura, ja es coneixen alguns noms de terrassencs i terrassenques que concorren a aquests comicis.\nAixí, l’exconseller de Territori i Sostenibilitat de la Generalitat de Catalunya i actualment en situació de presó preventiva, Josep Rull, serà el cap de llista de JxCat per Tarragona. El també exconseller, en aquest de Cultura, Lluís Puig, és candidat al Senat per la mateixa formació.\nMercè Gómez, la històrica activista i sindicalista, vinculada a diversos moviments de dones i de l’ensenyament, figura a la llista de Catalunya en Comú a les generals que encapçala Jaume Asens.\nLa terrassenca ocupa el número 11 i no és l’únic nom conegut d’aquesta formació. Carles Rodríguez (que fa poc dies va fer pública la seva candidatura a l’alcaldia per Fem Viladecavalls) fa doblet i es presenta també pel Congrés dels Diputats en el número 13.\nEl dia 30 es faran oficials les candidatures i el 12 d’abril començarà la campanya. La maquinària estarà sempre al ralentí perquè 12 dies després del 28A, començarà una altra campanya electoral, la de les municipals.\nTags: 28ACarles Rodríguezcatalunya en comúcens electoraleleccions generalsjosep rullJxcatmercè gómezterrassencs i terrassenques a les llistes\nRebuig contra la carpa informativa que Vox havia instal·lat al carrer Major\nEl Terrassa FC empata a Figueres i surt de la zona de play-off\n▶ Prop de 2.000 persones i gairebé 100 empreses han participat als Corporate Games celebrats aquest cap de setmana… https://t.co/qw3Vdg559T\n▶ El @wpterrassa es classifica com a primer grup per a la tercera ronda de la Champions League… https://t.co/FXJHRO4swL\n▶ Els Castellers de #Terrassa aconsegueixen una clàssica de vuit a la XXV #DiadaAviEmili https://t.co/zytECQy2fR https://t.co/dMhX0a97Up


La neu manté tallat el Coll de Pal i obliga a circular amb cadenes a vuit carreteres més - Diari de Girona\nLa neu manté tallat el Coll de Pal i obliga a circular amb cadenes a vuit carreteres més\neuropa press 08.01.2009 | 10:46\nLa neu manté tallada aquest matí la carretera BV-4024 entre Bagà i el Coll de Pal i obliga a circular amb cadenes en cinc carreteres barcelonines més i en tres de Lleida, segons dades del Servei Català de Trànsit (SCT).\nA més, en set carreteres secundàries més --tres de Lleida, dues de Tarragona, una de Barcelona i una de Girona-- es recomana circular amb precaució per la presència de neu i gel a la calçada.\nEl Centre de Coordinació Operativa de Catalunya (Cecat) manté activa des d'ahir la fase d'alerta del Pla especial d'emergències per nevades de Catalunya (Neucat). Està previst que avui nevi en cotes al voltant dels 300 metres i puntualment en cotes més baixes, segons el Servei Meteorològic de Catalunya (SMC).\nAquest matí es produiran precipitacions febles i disperses en el sector central del litoral i a partir del migdia s'esperen precipitacions també al terç sud, entre febles i moderades.\nSegons han informat a Europa Press els Bombers de la Generalitat, des d'ahir a la nit a les 22.00 hores han fet 11 inspeccions de carreteres afectades per la neu als municipis de la Vall d'en Bas, Coll de Nargó, Isona i Conca Dellà, Tremp, Artesa de Segre, Sant Llorenç de Morunys, Castellar del Riu, Castellar de n'Hug, el Brull, Bagà i Sant Celoni.


El Consell Comarcal de la Segarra, arriba a un acord de col•laboració amb l’empresa AIM-SOLO en el marc del programa Joves per l’Ocupació. — Consell Comarcal de la Segarra\nEsteu aquí: Inici → Notícies → El Consell Comarcal de la Segarra, arriba a un acord de col•laboració amb l’empresa AIM-SOLO en el marc del programa Joves per l’Ocupació.\nEl Consell Comarcal de la Segarra, arriba a un acord de col•laboració amb l’empresa AIM-SOLO en el marc del programa Joves per l’Ocupació.\nAquest projecte està subvencionat pel Servei d’Ocupació de Catalunya, el Ministeri d’Ocupació i Seguretat Social i el Fons Social Europeu en el marc de la Iniciativa d’Ocupació Juvenil. Té com a objectiu millorar l’ocupabilitat, facilitar la inserció laboral i/o fomentar el retorn al sistema educatiu. Consten d’una formació professionalitzadora necessària per al desenvolupament adequat d’un determinat lloc de treball i de la formació destinada a facilitar l’obtenció del títol de graduat en Educació Secundària (ESO) en el cas de participants que no hagin assolit aquesta titulació.\nFotografia del moment de la signatura al Centre d’Empreses Innovadores a Cervera.\nEl Consell Comarcal de la Segarra, arriba a un acord de col·laboració amb l’empresa AIM-SOLO en el marc del programa Joves per l’Ocupació.\nLa col·laboració amb AIM SOLO, consultoria especialitzada en l’orientació formativa i professional, consistirà en l’elaboració de l’informe AS Avatar Hundred % de cadascun dels joves, la eina més avançada dins de l’àmbit de l’orientació i que els permetrà descobrir el seu talent i orientar-los professionalment\nA part d’aquesta orientació, la col·laboració inclourà també l’accés dels joves a la plataforma AS Digital Talent que els connectarà amb empreses de tot el territori, entre moltes altres coses.\nA l’acte van assistir els 10 joves de la Segarra participants al projecte.\nEl passat dimecres, dia 25 de maig, a les instal·lacions del Sindicat de Cervera, es va signar el Conveni del col·laboració per part del President del Consell Comarcal, Sr. Xavier Casoliva, el Conseller de Promoció Econòmica Sr. Miquel Julià, i el Sr. Diego Delgado, Director General d’AIM SOLO.\nFotografies del moment de la signatura al Centre d’Empreses Innovadores a Cervera.


Colau rep el Secretariat d’Entitats pel 40è aniversari\nRedacció, Sants-Montjuîc\t| Actualitzat el 07 Febrer 2018 a les 09:57\nEl Saló de Cent de l’Ajuntament va ser l’espai escollit per tal que tots els representants del Secretariat d’Entitats de Sants, Hostafrancs i la Bordeta fossin rebuts a finals de gener per l’alcaldessa Colau amb motiu del 40è aniversari d’aquesta entitat veïnal.\nDurant l’acte, Colau va agrair la tasca del Secretariat des de l’any de la seva fundació i va destacar que la seva implantació als barris es reflecteix en el fet que l’associació agrupa “més de 300 entitats i que ha esdevingut un element clau en la dinamització i cohesió del teixit associatiu de tres barris”. L’alcaldessa també va remarcar “la tasca de suport i coordinació” del Secretariat, ja que segons Colau “és imprescindible per mantenir viu un territori que us fa grans a vosaltres i a la ciutat”.\nPer la seva banda, la presidenta del Secretariat, Lluïsa Erill, va recordar durant el seu parlament que l’associació va néixer per defensar la llengua catalana i va destacar que “de les adversitats surten coses bones”. Erill també va remarcar que les entitats que formen l’associació tenen com a objectiu “aconseguir un món millor, més just, lliure i solidari”. Després d’Erill va arribar el torn de Joan Manel Parisi, gerent de l’entitat fins fa pocs mesos. Parisi va fer un repàs a la història del Secretariat i va remarcar “l’orgull que se sent per coincidir amb tanta gent de procedència ben diversa que són motors de transformació social”.\nA l’acte també hi va ser present la regidora del Districte, Laura Pérez, que durant el seu parlament va destacar la diversitat del Secretariat d’Entitats. “Hi ha entitats de tota mena, amb diferents maneres de veure el món, amb diferents maneres de fer i actuar, però que han sabut teixir, créixer i fer un front comú per fer barri i comunitat”, va dir Pérez. A la celebració també hi van assistir una àmplia representació de regidors i regidores de l’Ajuntament i de consellers i conselleres del Districte.


Manresa-Terrassa: 18 km de mur, 3 de carrils per avançar i 7 radars - Regió7 :: El Diari de la Catalunya Central\nManresa-Terrassa: 18 km de mur, 3 de carrils per avançar i 7 radars\nLes obres a la C-55 i a la C-58 s´executen en paral·lel i es preveu acabar-les a principi d´any\ndavid bricollé | manresa 19.12.2015 | 09:33\nEl trajecte entre Manresa i Terrassa, per via gratuïta –un dels tres corredors principals de connexió amb l´àrea metropolitana–, es convertirà en poques setmanes en un recorregut de característiques peculiars dins la xarxa viària catalana. Aquest itinerari és la suma del tram sud de la C-55 –fins passat el túnel de Bogunyà, entre Castellbell i Monistrol– i del traçat inicial de la C-58. En totes dues s´hi estan realitzant obres amb una mateixa finalitat: reforçar les mesures de seguretat contra els temuts i fatídics xocs frontals.\nPer assolir-ho, s´està alçant un mur de formigó per separar el carril de cada sentit. En concret, dels aproximadament trenta quilòmetres que van des de l´accés de Sant Pau de Manresa fins a la connexió amb l´autopista a Terrassa, dos terços del traçat tindran aquesta mitjana central de formigó. Seran 18 els quilòmetres on s´alçarà aquesta separació: 7,5 a la C-55 (a excepció del tram urbà de Castellgalí i entre Castellbell i el túnel de Bogunyà, que té una separació zebrada), i la resta a la C-58, entre Castellbell i Viladecavalls.\nVehicles circulant pel tram en obres de la carretera C-55, prop de Castellbell. FOTO: Salvador Redó\nEls treballs en tots dos traçats –que es van adjudicar i iniciar de manera separada– ja estan molt avançats. En el cas de la C-55 el termini d´execució és fins al febrer, però la intenció, segons van explicar fonts del departament de Territori, és que la finalització es pugui anticipar. En aquests moments, les característiques definitives que tindrà la major part d´aquest traçat ja són plenament visibles en alguns trams, com per exemple a l´alçada del barri de la Farinera de Sant Vicenç, on ja hi ha aproximadament 250 metres de mitjana de formigó instal.lada.\nLes successives reformes que s´han anat fent a la C-55 també n´han anat retallant els punts d´avançament. En sentit sud, queda reduït a menys d´un quilòmetre, i si hi afegim la C-55 són aproximadament 3 els que tenen habilitat un carril extra. Aquest encotillament es veu apuntalat per un altre element. Els conductors que fan el trajecte entre Manresa i Terrassa (o a l´inrevés) topen amb un total de set radars fixos, que surt a una mitjana d´un cada quatre quilòmetres, aproximadament, que tot sovint es veuen reforçats per altres de mòbils.\nEls treballs que s´estan executant a la C-55 estan pràcticament fets entre Sant Vicenç i el golf la Roqueta de Castellgalí, amb la calçada ampliada i la pintura feta i una part de la barrera de formigó instal.lada.\nUn cotxe circulant pel costat dels treballs d'instal·lació de la separació entre els carrils. FOTO: Salvador Redó\nAra les obres es concentren entre Castellgalí i Manresa, que és el que està en una situació més provisional, on encara es treballa en l´ampliació de la plataforma i els vorals per donar cabuda a la nova estructura.


Visites guiades | Masia d'en Cabanyes\nActivitats culturals / General / Notícies / Visites guiades\nby Masia on nov. 26, 2020 • Comments Closed\nDes del “Centre d’Interpretació del romanticisme. Masia d’en Cabanyes”, hem preparat una visita amb perspectiva de gènere com a forma de reivindicar les dones que han viscut o que tenen alguna relació amb la casa. Hem volgut preparar la visita a la llum d’una mirada feminista, donant visibilitat i, també, revisant la seva història oblidada. Amb aquesta visita guiada volem...\nby Masia on nov. 19, 2020 • Comments Closed\nLa Masia d’en Cabanyes planteja una visita comentada amb les dones com a protagonistes, sota el titol Elles. Parlen les dones de la Masia d’en cabanyes. Un viatge a la seva història oblidada . S’estrenarà el dia 29 de novembre a través del canal youtube, d’acord amb les mesures per a minimitzar l’expansió de la pandèmia...\nby Masia on maig 22, 2015 • Comments Closed\nLa visita temàtica Col·leccionisme i Goya a la Masia d’en Cabanyes ens permet descobrir la sensibilitat artística i vocació col·leccionista dels Cabanyes. Mobiliari, quadres, llibres, instruments musicals i científics, juntament amb els 12 gravats de Goya, ens fan prendre consciència de la modernitat de la família, vinculada sobretot als viatges fruit de la seva professió, el comerç...\nby Masia on març 11, 2014 • Comments Closed\nEl Centre d’Interpretació del Romanticisme Manuel de Cabanyes és un espai situat a la Masia d’en Cabanyes, que promociona el turisme cultural a través de l’exposició permanent i la programació d’activitats culturals i educatives. L’exposició, centrada enla família Cabanyes, és una eina que facilita el coneixement del moviment romàntic i acosta el públic visitant al...


Col·lectiu Ronda - Autònoms i cessament d'activitat: dubtes sobre la prestació extraordinàra\n21 març de 2020 coronavirus, Covid-19, autònoms, prestació\nPodran accedir-hi els autònoms i treballador per compte propi dedicats a algunes de les activitats econòmiques suspeses en virtut de la declaració d'estat d'alarma. Per a la resta de casos, quan l'activitat no estigui directament afectada per aquestes mesures de suspensió, caldrà acreditar una reducció de la facturació en el mes anterior al qual se sol·licita la prestació d'almenys un 75% en relació amb la mitjana de facturació del semestre anterior.\nNo es requereixen periodes previs de cotització, però sí estar donats d'alta en el règim general de la Seguretat Social o en el Règim Especial de Treballadors Autònoms en el moment del fet causant i estar al corrent de pagament de quotes de la Seguretat Social. Si no es complís aquest requisit, l'autònom diposarà de 30 dies per satisfer les quotes no abonades i regularitzar la seva situació a efectes d'accés a la prestació.\nLa data d'efectes de la prestació serà la del passat 14 de març i es mantindrà durant un mes o, en cas que la present situació es perllongui en el temps, fins al darrer dia del mes en què finalitzi l'estat d'alarma.\nLa quantia de la prestació és del 70% de la base reguladora. Com dèiem abans, l'accés no requereix de períodes previs de cotització, més enllà d'estar en situació d'alta al corresponent règim de la Seguretat Social i mantenir-se al corrent de pagament de les quotes. Ara bé, quan no s'acrediti el període mínim de cotització que en circumstàncies normals dóna dret a la prestació, la quantia serà equivalent al 70 % de la base mínima de cotització en el règim especial de la Seguretat Social dels treballadors per compte propi o autònoms.\nQuan i com sol·licitar-ho?\nL'accés a la prestació extraordinària s'ha de tramitar a través de la mútua col·laboradora amb la seguretat social. A les seves respectives pàgines webs, les mútues ja han publicat formularis per fer-ho, especificant la documentació que cal aportar tant en cas que se sol·liciti per causa de força major (suspensió de l'activitat) com per raons econòmiques (disminució d'ingressos).\nLa prestació es pot sol·licitar a partir del mes d'abril, quan es podrà acreditar i provar l'impacte econòmic. La mútua disposa d'un període màxim de 30 dies hàbils per resoldre la petició tot i que els efectes econòmics de la prestació, al marge de la data de reconeixement, seran en els termes expressats anterorment respecte l'abast temporal de la mesura.\nLa situació dels autònoms amb treballadors assalariats\nSobre aquest punt és previst que pugui haver novetats normatives en els propers dies. A hores d'ara, però, els autònoms amb treballadors al seu càrrec que vulguin accedir a aquesta prestació han d'acreditar prèviament, mitjançant declaració jurada, haver comunicat l'extinció de l'empresa o el cessament -temporal o definitiu- de l'activitat a la Tresoreria General de la Seguretat Social així com les corresponents baixes dels treballadors a càrrec i el compliment respecte els assalariats de totes les obligacions en matèria de regulació laboral.


Estels i Planetes: de maig 2013\nTres planetes a ull nu després de la posta de Sol\nAquests vespres estem tenint, al cel de ponent, una magnífica conjunció planetària, visible a ull nu. Mercuri, Venus i Júpiter s’han agrupat, formant una bonica, i lluenta, figura.\nTot i que els núvols dels darrers dies s'han esforçat en impedir aquesta visió, ahir, finalment, es van obrir (suposo que ja estaven cansats de fer la guitza) i el triangle dels tres planetes es va poder veure sense problemes, al menys des de Sant Cugat (vaig piular un twitter d’avís abans de la posta de Sol).\nEs trigarà molts anys en tornar a veure una agrupació similar. No és gens freqüent que tres planetes es vegin tan junts al cel. A més, aquesta és una oportunitat per poder veure Mercuri.\nAquest elusiu planeta sembla que va escapar a l’atenta visió de gent tan notable com Copèrnic, que mai no el va poder veure. Mercuri sempre es localitza molt a prop del Sol, la qual cosa dificulta enormement poder obervar-lo. Només quan se separa una mica de la nostra estrella, podem intentar caçar-lo, baix a l’horitzó est o oest. És el cas d’aquests vespres: el veureu sobre l’horitzó oest després de pondre’s el Sol.\nLes tres fotografies que adjunto són d’ahir (dia 27 de maig). El triangle és format pel lluent Venus (el més potent, amb diferència, dels 3, que forma el vèrtex inferior dret), Júpiter (vèrtex inferior esquerre), i Mercuri (vèrtex superior).\nA partir d’ara, cada dia el triangle se separarà més. Us poso una simulació de cóm els veureu aquests propers dies.\nVal la pena que ho intenteu. A ull nu, i si teniu prismàtics, millor. Espereu a que el Sol s’hagi amagat (cura! No intenteu emprar els prismàtics amb el Sol encara per sobre de l’horitzó!). La foscor anirà caient, i cap allà les 21:30 o 21:45 no tindreu dificultat en veure’ls, per sobre d’on el Sol s’ha amagat. Lògicament, necessiteu un bon horitzó oest (aquells que llegiu això des de Sant Cugat, un lloc excel•lent és dalt del turó de Can Mates, des d’on vaig fer les fotografies).\nPrimer localitzareu Venus (no té pèrdua). I a partir d’aquest planeta, i amb l’ajut de les simulacions que us adjunto, els demés.\nVeure Mercuri, com us deia, no és una cosa que es pugui fer tots els dies. I tampoc ho és veure la conjunció dels tres junts.\nSi voleu fotografiar-la, no té cap mena de dificultat. Empreu un trípode, i programeu la càmera per a que dispari uns segons després que hagueu premut el botó (per tal d’evitar la vibració que haureu induït amb la vostra ma al disparar). Utilitzeu un ISO 400, per exemple, i proveu amb varis temps d’exposició, en funció del teleobjectiu que empreu. Probablement la major dificultat serà l'enfocament, que haureu de fer manualment (ja que, en condicions de poca llum segurament l'enfocament automàtic no us funcionarà). Quan hagueu assegurat la foto, moveu-vos i busqueu un enquadre més artístic, aprofitant arbres o construccions properes.\nSi voleu, podeu enviar-me les vostres fotos, a estelsiplanetes@gmail.com, i les publicaré.\nAnimeu-vos, doncs, a veure aquests tres planetes!\nPublicat per JAC a les 11:07 0 comentarios\nEtiquetes: el cel aquest mes, Júpiter, Mercuri, observar, Venus\nConfirmem l'observació de demà! La Lluna i Saturn ens esperen!\nAh la primavera! Impredictible des del punt de vista meteorològic.\nLa previsió per demà és incerta, però confiem que podrem tirar endavant l’observació. De fet, els objectes a observar (la Lluna i Saturn) van “sobrats”, i fins i tot es deixen veure amb un cel mig ennuvolat, sempre i quan, és clar, que aquell núvol maleït es mogui i no ens tapi directament l’objecte.\nLa condició que faria fracassar l’observació seria un cel molt tapat i, evidentment, la possibilitat de pluja.\nAixí que, demà, a les 22 hores, en Xavi i jo serem al parc Arboretum, amb tot a punt per a gaudir amb el telescopi, la càmera de vídeo per navegar (deixarem que els nens comandin la càmera i volin per sobre dels detalls de la superfície de la Lluna), i explicacions per a tothom.\nSi teniu twitter i us apunteu a seguir a @estelsiplanetes, nosaltres comunicarem qualsevol novetat a través d’aquest mitjà durant el dia de demà.\nEl senyor dels anells ens espera!\nPublicat per JAC a les 18:22 0 comentarios\nL'anonimat de la vida a l'univers\nLa galàxia PGC126784 és un petit punt en aquesta fotografia, presa per qui us escriu fa uns dies. Un punt quasi imperceptible, que es confon amb la monotonia del fons fosc de l’univers.\nImatge: cúmul de galàxies a Coma Berenices. Joan A. Català, 2013.\nMai no hagués pensat que parlaria d’aquesta galàxia, que ni coneixia fa uns dies. De fet, no té res d’especial, que jo sàpiga. És, només, una de tantes en el catàleg de galàxies Palomar, i algú, algun dia, li va generar el seu nom, un nom fred i inexpressiu.\nL’objectiu de la meva fotografia no era, però, la PGC126784. Intencionadament, vaig enfocar el telescopi cap a una petita regió de l’espai en la que s’agrupen milers de galàxies, formant un autèntic eixam còsmic.\nAquesta és la mateixa fotografia, però aquest cop comentada amb el nom de les galàxies que he pogut identificar gràcies a la guia que he emprat.\nImatge: cúmul de galàxies a Coma Berenices, comentada. Joan A. Català, 2013.\nQuasi tot el que es veu són galàxies, de les quals n’he reconegut 124. La imatge potser contindrà entre 200 i 300 galàxies. Moltes d’elles a centenars de milions d’anys llum d’aquí. Moltes d’elles petits punts que passen desapercebuts.\nTot i que jo sabia què anava a buscar, quan ho vaig tenir a la pantalla no vaig poder evitar un sentiment d’emoció. Allà, davant meu, tenia centenars de galàxies, entre totes sumant, segurament, bilions de sols. Bilions de projectes, o realitats, de sistemes solars.\nEl petit punt de la PGC126784 és, en realitat, una enorme ciutat espaial. Des d’aquesta galàxia, la nostra Via Làctia es veurà similar, com una minúscula taca de llum. I, malgrat això, hi ha un lloc, al menys un, entre els milers de milions de llocs a la Via Làctia on la natura està duent a terme un extraordinari experiment. Hi ha un planeta blau, en el que neixen, i moren, més de 8,7 milions d’espècies diferents d’organismes!\nCóm pot ser que un habitant d’un dels planetes d’una de les estrelles de la PGC126784 passi per alt el nostre punt? Cóm és que els fets tan extraordinaris que estan succeint al nostre sistema solar puguin ser menystinguts d’aquesta manera?\nÉs quan veus una fotografia així que te n’adones de l’enorme profunditat de l’univers. És quan penses que és impossible que estiguem sols. No tindria sentit. Senzillament, és impensable.\nNomés a la nostra pròpia galàxia ja és raonable pensar que, entre els milers de milions de planetes, algun d’ells tindrà quelcom tan extraordinari com té la Terra.\nNo vull ignorar, doncs, aquests punts diminuts. Vull tornar-me a mirar la fotografia, una i una altra vegada. Vull recuperar-la quan estigui baix d’ànims. La vull tenir davant meu per deixar anar la ment i imaginar.\nSí, és veritat. Aquesta imatge no conté cap dels espectaculars objectes que els aficionats acostumem a fotografiar. Però aquesta, més que cap altra, em parla de l’univers.\nPetita PGC126784, tu i els teus bilions de sols heu deixat de ser anònims per a mi.\nPublicat per JAC a les 18:48 5 comentarios\nEtiquetes: fotografies JAC, galàxies, pensaments profunds, vida\nAjornem l'observació per a famílies al proper divendres 24\nConsolem-nos pensant lo beneficioses que són aquestes pluges en primavera.\nAjornem l’observació que havíem convocat per demà, divendres, ja que la situació de inestabilitat atmosfèrica (es diu així, oi?) sembla que seguirà encara durant alguns dies.\nCom que en tenim moltes ganes, i hem rebut interès per part de persones que volien venir, tornem a convocar per al proper divendres, el dia 24. També a les 10 del vespre i al mateix lloc (parc Arboretum, de Sant Cugat).\nLa Lluna estarà quasi plena (serà plena l’endemà), i ens permetrà observar una finíssima regió d’ombra, amb el seu relleu. A més, intentarem trobar cims de muntanyes il•luminades en aquesta regió d’ombra.\nCom venim fent darrerament, podrem “navegar” amb una càmera per sobre de la Lluna, i deixarem als nens que maneguin els comandaments d’aquesta “nau”.\nEl plat fort, però, serà Saturn i els seus espectaculars anells.\nAixí que ens trobem, si tot va bé, el divendres 24 a les 10 del vespre a Sant Cugat (parc Arboretum, al darrera de l'auditori i els cinemes).\nPublicat per JAC a les 11:06 0 comentarios\nSens dubte, els anells de Saturn són una de les meravelles del nostre Sistema Solar. I tot i que de ben petits ens hem acostumat a dibuixar aquest planeta, res no ens prepara per al primer cop que el veiem a través de l’ocular d’un telescopi.\nSaturn i els seus anells són, senzillament, una obra d’art de la naturalesa. Una obra delicada i precisa, com ara veurem.\nImatge: El Senyor dels Anells, vist pel telescopi espaial Hubble. Hubble Space Telescope, NASA\nDes de l’invent del telescopi, Saturn ha estat un dels objectes més observats. Ja ho va fer Galileu, amb el seu instrument primitiu, pare de tots els telescopis. La seva òptica, la mateixa que el va permetre descobrir els principals satèl•lits de Júpiter, o els cràters de la Lluna, va provocar la seva frustració: en aquells anys d’observació, els anells de Saturn es trobaven quasi de perfil, vistos des de la Terra, i allò, tan extraordinari, que li va semblar veure feia uns mesos havia desaparegut de la seva vista.\nFins i tot els petits telescopis actuals, amb òptiques raonables, ens permeten gaudir de la visió dels anells, així com d’algunes de les principals característiques dels mateixos. En concret, la separació fosca (buida) que hi ha entre els seus dos anells més prominents (coneguda com divisió de Cassini, separa l’anell A del B).\nPerò, sens dubte, la gran sorpresa va arribar quan, allà per l’any 2004 (és a dir, ahir!), la sonda Cassini va visitar el gran planeta, i va començar a enviar dades i fotografies espectaculars (per sort, aquesta sonda segueix encara activa i en plena forma). Des de la seva òrbita al voltant de Saturn, la Cassini va mostrar un sistema d’anells molt més complex i al•lucinant del què es pensava. De seguida, les lletres amb les què es denominen els anells es van ampliar fins a la F!\nImatge: L'ombra dels anells sobre Saturn. Missió Cassini, NASA/JPL\nCada anell diferent de l’anterior. Cada anell, un món per si mateix.\nFotografies que serien més pròpies d’una revista de ciència ficció, que ens ensenyen petits satèl•lits orbitant els espais buits entre alguns dels anells. Com si la natura s’hagués tornat excèntrica, les sorpreses sobre els anells no han parat d’arribar.\nNecessitaríem un llibre sencer per a repassar aquestes sorpreses, però en triaré només algunes.\nD’entrada, els anells de Saturn estan formats per gel (aigua), amb una molt alta proporció. I, atenció, tenen només entre 10 i 20 metres de gruix! Us ho podeu creure? Uns anells immensos, que podem veure sense dificultat des de la Terra, ... i tenen només metres de gruix?\nImatge: La complexa estructura de l'anell B. Increïble, oi? Missió Cassini, NASA/JPL.\nEls anells estan formats per petites partícules, bilions d’elles, i cada una seguint la seva òrbita al voltant de Saturn. Totes ben ordenadetes. Quan es mira un anell al detall, apareix format per milers de cercles concèntrics, cada un d’ells composat per partícules de diferent mida (vegeu la foto anterior). Una obra d’art de la gravetat.\nUn dels principals anells, el B, té, en la seva frontera amb la divisió de Cassini, muntanyes de partícules acumulades. Sí, muntanyes, que són l’excepció puntual a la fragilitat que comentàvem abans quan parlàvem del gruix dels anells. Muntanyes que s’eleven, de forma caòtica, 2,5 quilòmetres sobre el pla de l’anell!\nImatge: Muntanyes de gel en el límit de l'anell B. Missió Cassini, NASA/JPL.\nEn la fotografia de la sonda Cassini es poden veure els pics de gel i l’ombra que projecten sobre l’anell B. És brutal. No puc ni imaginar la cara que devien posar els científics al rebre aquestes fotografies.\nCom deia abans, entre alguns dels anells hi circulen satèl•lits. És com una joguina delicada: els satèl•lits es mouen elegantment sense tocar els anells. De fet, són aquestes grans roques les què, amb tota probabilitat, han netejat de partícules l’espai en el que orbiten, i han creat, així, les petites divisions.\nImatge: El petit satèl.lit Daphnis circulant entre dos anells. El podeu distingir? Missió Cassini, NASA/JPL.\nSabem ben poc del perquè de l’existència dels anells. S’han descrit vàries teories, però, de moment, cap d’elles sembla donar resposta a totes les qüestions. Però, cada cop més, es va imposant entre la comunitat científica la convicció que estem al davant d’un fet transitori, un espectacle temporal que l’efecte de la gravetat, la mateixa que l'ha creat, acabarà per a destruir potser en uns quants milions d’anys.\nEn altres paraules, els humans del futur (si és que en queden) s’hauran de conformar en rescatar antigues fotografies, conservades en museus, que mostraven un planeta quasi increïble.\nTal i com he anat escrivint aquest article, ja m’han agafat ganes de tornar a enfocar amb el meu telescopi aquest planeta anellat, l’autèntic senyor dels anells. Amb la mateixa exclamació de sorpresa d’un nen quan veu Saturn, estic segur que tornaré, per enèsima vegada, a emocionar-me amb la visió d’aquell món impossible.\nAra el tenim ben posicionat en el cel nocturn. Per poc que pugueu, observeu-lo (si no teniu telescopi, sempre hi haurà algun amic o conegut que estarà més que encantat de compartir-lo per a tan noble missió). I ja sabeu que, des d’Estels i Planetes també organitzem aquest mes una observació.\nAfanyeu-vos, que aquest espectacle només serà en cartellera uns pocs milions d’anys més!\nPublicat per JAC a les 19:51 0 comentarios\nEtiquetes: curiositats, què és i com funciona?, Saturn\nConfirmem l'observació de demà! La Lluna i Saturn ...\nAjornem l'observació per a famílies al proper dive...


QUI SOM | Silentium Tiana\nSilentium és un espai de silenci, moviment, comunicació, meditació, alegria, formació, creació, relaxació, pau i benestar.\nSilentium té l’origen en un projecte informatiu i comunicatiu amb perspectiva evolutiva col.lectiva i individual, amb un espai de gran calidessa i l’entorn immillorable de la vila de Tiana. Aquests elements s’han configurat de manera que Silentium ha començat a caminar de mica en mica, amb un moviment propi i una dinàmica oberta al seu propi esdevenir.\nSilentium neix amb la voluntat de crear un espai de meditació i relaxació; acompanyar amb l’evolució personal; oferir un espai de pau i serenitat; formar en tècniques d’autoconeixement; mostrar camins diversos de creixement personal; proposar terapies col.lectives i individuals; dinamitzar grups amb tècniques expressives; facilitar l’intercanvi de coneixements; compartir experiències i obrir noves vies comunicatives.\nTots els cursos, tallers, sessions col.lectives i individuals son impartides per professionals que comparteixen amb Silentium objectius comuns, així com el tarannà de respecte, toleràcia i llibertat.\nLa coordinació està a càrrec de Silvia Aparici, Terapeuta de Polaritat, Mestre Reiki, monitora de Microgimnastica i Llicenciada en Ciències de la Comunicació i de la Informació. Dinamitzadora de tallers de Risoteràpia i de Coaching Ludic. Facilitadora de Constel·lacions Familiars. Cercles de Dones a Tiana i a Barcelona. I tallers de Xamanisme.\nImparteix sessions Silentium, classes de Ioga de Polaritat i sessions de Teràpia de Polaritat. També imparteix sessions de Ioga de Polaritat per embarassades, sessions post-part amb massatge infantil i ioga per adolescents, per a nens i nenes i classes particulars. I tallers de ioga en familia. Sessions i cursos de Reiki. Classes de Restauracio corporal i Microgimnasia. Tallers de Risoterapia a Tiana i a les empreses. Cercles de dones. Tallers xamanics, netejes energetiques i rituals de naixement, de dol, de unio, de fusio … I investiga sobre la meditació i el silenci.


Quickoffroad: d’octubre 2014\nPassant dels 100\nTot i que ja vaig afluixant, volia arribar a fer 100 kms amb la bici de carretera, així que li vaig proposar a l'Òscar fer una ruta maca amb diversos ports.\nEl dilluns dia 6 sortíem de Girona per pujar Els Àngels, baixar a Madremanya, Monells, Cruïlles, La Bisbal on pararíem a recuperar forces\nDesprés afrontaríem La Ganga, Calonge, Romanyà, Llagostera, Caldes, Sant Andreu Salou, Fornells, Vilablareix, Salt i Girona... quina ruta, si senyor ...\nEm va agradar tot i tenir alguna sorpresa com la pujada a Romanyà que es fa dura i llarga. Ja planejant també vaig posar un fort ritme cap a Caldes portant a roda a un BTTero que es va aprofitar de la nostra protecció per volar com mai i on vam acabar de castigar les cames.\nJa a Girona, el Polar em marcava menys de 100, així que vaig fer una volta per superar la barrera i quan arribava a casa, el GPS del telèfon marcava 106, el que em va sorprendre molt, ja que normalment sòl ser al contrari, a la roda marca més ... però bé, repte superat i ara sí que haig d'anar a menys. La veritat és que es va bé per aquestes carreteres solitàries, es gaudeix del paisatge, de la companyia i té el seu encant.\nPublicat per Quique a 23:07 Cap comentari:\nPedalant per la costa\nUna de les coses fixes si algun dia tenia bicicleta de carretera, era anar de Tossa a Sant Feliu per la costa. Ben bé no sé el motiu, però em venia molt de gust, potser era el meu petit homenatge a un amic de la família que va morir a causa d'una insuficiència cardíaca pedalant allà, i que en la meva joventut, em va deixar les seves bicis velles per gaudir del BTT... La qüestió és que em vaig anar a dormir amb la idea al cap i en aixecar-me, vaig preparar els trastos i amb el cotxe anava cap a Llagostera on començaria la ruta, ja que de moment, fer-la des de Girona, em semblava una mica massa.\nCap a les 10 començava la ruta pujant cap a Caulers per deixar-me caure cap a Tossa. Poc trànsit i rodava còmodament fins a arribar al poble, on vaig fer una volta pels carrers fins a la platja per gaudir d'un mar en un estat perfecte per fer un banyet i les vistes del Castell.\nVaig resseguir la costa per anar a buscar la carretera GI-682, gaudint de les vistes i aprofitant per fer unes fotos. Ja a la carretera, no recordava la distància fins a Sant Feliu, així que anava fent divertint-me a les baixades i buscant ritmes còmodes a les pujades, gaudint del mar i del paisatge fantàstic d'aquesta zona. Llàstima que, en el seu moment, els de sempre sense cap tipus d'escrúpol i vés a saber amb quin benefici, van permetre aquestes aberracions de ciment que destrossen la panoràmica.\nEn arribar a Sant Feliu, vaig anar a buscar el passeig per fer-me la foto i continuar travessant la rambla per anar cap a Santa Cristina d'Aro.\nPer tot aquest tram sense desnivell es pedala bé. A part, i gràcies a l'autovia, el trànsit és molt poc i vas molt tranquil. En arribar a l'encreuament de Romanyà, vaig agafar la carretera amunt passant per Bell-lloc amb un tram d'asfalt digne d'un circuit de velocitat. Tot i que hi ha desnivell, vaig anar fent a bon ritme per desviar-me després cap a Panedes i arribar a Llagostera després d'unes 2 hores 30 minuts havent gaudit molt d'aquest dia i recorregut espectaculars.\nPublicat per Quique a 11:07 Cap comentari:\n11ª pedalada del CEGUB a Collserola\nEl passat dia 1 es va celebrar la pedalada del CEGUB i aquest any podia anar-hi, així que em vaig inscriure sense comptar amb ningú. Em venia de gust anar i encara que fos sol,tenia clar que no faltaria. La pedalada no s'adapta gaire als meus gustos Btteros, amb molta pista, dificultat quasi nul·la i pocs corriols, però l'ambient és molt bo, l'organització de primer nivell i sempre resulta divertida. Després d'anar comentant-ho a veure si engrescava a algú, en Dani de seguida es va moure per tenir el dia lliure i poder anar.\nCap a les 09:30 ja hi érem aparcant el cotxe en un lloc diferent de l'habitual però que va resultar igual de còmode. Vam anar a recollir dorsals, preparar-nos i cap a la sortida.\nCom sempre, molta gent i gran ambient. Aquest any l'habitual homenatge anava destinat a en Josep Jofré.\nLa sortida va ser neutralitzada durant la part inicial fins a agafar la carretera de Cerdanyola, on amb en Dani vam començar a avançar gent. A la sortida vam haver de posar-nos molt endarrere així que tocava remuntar posicions i vaig forçar el ritme durant tota la primera part gaudint molt amb la remuntada. Quan faltava poc per arribar a l'avituallament em va agafar en Dani i arribava per darrere seu a l'avituallament amb les cames molt tocades de l'esforç. Després de descansar una estona i menjar es va tornar a donar la sortida.\nA partir d'aquest moment ja no vaig poder mantenir el mateix ritme i en Dani va marxar. Vaig anar fent amb problemes de canvi a causa del fang i de cames per culpa de l'esforç de la primera part, però tot i això vaig gaudir fins al final amb la ja típica baixada final on poder gaudir deixant anar els frens.\nEn arribar, en Dani ja menjava l'entrepà que de seguida vaig anar a buscar per recuperar forces. No vam rentar les bicis per la cua però sí que vam aprofitar per dutxar-nos, gaudir de l'ambient durant el sorteig, parlar amb el ex professional del ciclisme i company de feina Israel Núñez i viure el que suposa aquesta gran pedalada.\nAmb aquest dia d'exigència física poso final a la meva temporada. A partir d'ara, només faré el que em vingui de gust amb qualsevol de les dues bicicletes o caminant, potser començo a córrer una mica i així faré temps per plantejar objectius esportius pel pròxim any.\nPublicat per Quique a 23:22 Cap comentari: